།རྒུད་པར་འཕེན་པོ་སུ་ཞིག་ཡིན། ༣ །
ཕུན་ཚོགས་དཔལ་དང་རྒུད་པའི་ལམ། །སྲིད་ན་ཐུན་མོང་
བཞིན་དུ་སྤྱོད། །རང་དགས་འཇུག་ན་གང་སུ་ཞིག །རྒུད་པའི་
གནས་སུ་ཕྱིན་པར་བྱེད། ༤ །དམྱལ་ལ་སོགས་པར་བསྲེག་ལ་
སོགས༑ ༑མི་བཟད་དུ་མའི་སྡུག་བསྔལ་རྒྱུན། །ཕ་མཐའ་མེད་
ལ་སྦྱོར་བ་པོ། །ཡོད་ན་དེ་ལ་སུ་མི་ཁྲོ། ༥ །གདོན་ཆེན་མི་སྣང་
ཕུག་ཏུ་གབ། །དེའི་ཕྱག་རྒྱ་ལྔ་ཡིས་ནི། །ལྷར་བཅས་འགྲོ་བ་
གསུམ་པོ་འདི། །བྲན་བཞིན་བྱས་ཏེ་རྟག་ཏུ་མནར། ༦ །དེ་ལྟ་

བདུད་ཀྱི་སྒྱུ་ཐབས་འཇོམས་པ།
605
ན་ཡང་འགྲོ་བ་ཡིས། །འདི་ཡི་ངང་ཚུལ་མི་ཤེས་པས། །བདུད་
ཀྱི་སྒྱུ་ཐབས་གཞོམ་པའི་འཕྲུལ། །རྩོམ་པ་དེ་ནི་ཡོད་མ་གྱུར། ༧ །
མཐོ་བའི་རྣམ་པས་དམན་པར་འཁྲིད། །གཞན་བཟུང་བ་ཡིས་
བདག་འཆིང་བ། །མདུད་པའི་དབང་གིས་འདོར་བྱེད་ཉིད།
གཞན་གཟེར་བ་ཡིས་བདག་སྲེག་ཅིང༌། ༨ །གཞན་ལ་བསྣུན་
ཡང་བདག་འཇོམ་པ། །སྙེམས་དང་ཆགས་དང་སེར་སྣ་དང༌། །
ཁྲོ་བ་དང་ནི་ཕྲག་དོག་སྟེ། །མི་བཟད་བདུད་ཀྱི་སྒྱུ་ཐབས་ལྔས།
༩ སྔོན་གྱི་དུས་ནས་བདག་གི་སེམས། །བཅིངས་ཏེ་བདེ་ལས་
ཉམས་བྱས་པས། །ཀྱེ་མ་སེམས་ལ་རང་ཞུགས་པའི། །ཕུང་
ཀྲོལ་འདི་ནི་ཅིས་མ་མཐོང༌། ༡༠ །འདི་ཚུལ་ཤེས་ནས་སྐད་
ཅིག་དང༌། །དགྲ་ཆེན་འདི་དང་འགྲོགས་མི་འདོད། །སྒྱུ་འདི་
རྨོངས་པའི་སྨག་ལ་བརྫུ། །རྨོངས་པ་ཤེས་རབ་སྣང་བས་སེལ། །
༡༡ སྣང་བའི་རལ་གྲི་ཐོགས་ནས་སུ། །བདུད་ཀྱི་ཕྱག་རྒྱ་ལྔ་
བཤིག་ནས། །བདུད་ཆེན་ཕུགས་སུ་གཞུག་ནས་ཀྱང༌། །རོ་
མེད་པར་ནི་གསོད་པར་འདོད། ༡༢ །ཡུལ་ནི་ཉེ་བར་གནས་པ་
དང་༑ ༑ཕྲ་རྒྱས་སྤངས་པ་མ་ཡིན་ཞིང་། །ཚུལ་མིན་ཡིད་ལ་བྱེད་
པའི་མཐུས། །ཆགས་སོགས་སྐྱེ་ཞིང་རྒྱས་པར་བྱེད། ༡༣ །ཡུལ་
མེད་པ་ན་སུ་ལ་ཆགས། །ཡུལ་ཅན་མེད་ན་སུ་ཞིག་ཆགས། །
།
།

606
ཞལ་གདམས་ཀྱི་སྐོར།
མི་ཕམ་བཀའ་འབུམ།
ཉོན་མོངས་མེད་ན་ཇི་ལྟར་ཆགས། །དེ་ཕྱིར་བརྟེན་ནས་འབྱུང་
བར་ཤེས། ༡༤ །དངོས་མེད་ཡུལ་ལ་སུ་ཞིག་ཆགས། །དངོས་
ལས་བེམ་པོའི་ཚོགས་པ་ནི། །དུ་མའི་རྡུལ་ཡིན་སིལ་བུ་བ། །
རྡུལ་ཀྱང་ཕྱོགས་ཆས་དབྱེ་བ་ན། ༡༥ །རང་བཞིན་རྣམ་པར་
བྲེལ་བ་ཡི། །དབུ་བ་རྡོས་པ་བཞིན་དུ་གནས། །སེམས་ནི་དུ་
མའི་རང་བཞིན་ཉིད། །དེ་ཡི་ཆ་ཤས་གཅིག་དག་ཀྱང༌། ༡༦ །
རྣམ་པར་དཔྱད་ན་གང་དུ་ཡང༌། །གནས་པ་མེད་ལ་བཟུང་དུ་
མེད༑ ༑སྤྱན་ལྔས་བལྟ་བར་མི་ནུས་པ། །དེ་ལ་སུ་ཞིག་ཇི་ལྟར་
ཆགས༑ ༡༧ ༑དུ་མའི་ཆ་ཤས་རེེ་རེ་ལ། །ཆགས་པ་མིན་ན་དེ་
ལས་གཞན། །ཆགས་པར་བྱ་བའི་ཡུལ་མེད་པས། །གང་ལ་
ཆགས་ནས་གཟུང་བར་འདོད། ༡༨ །ཆགས་པར་བྱེད་པོའང་
དངོས་མེད་དང༌། །དངོས་པོ་ཉིད་དུ་རྣམ་དཔྱད་པས། །ཇི་ལྟར་
ཡུལ་གྱི་དངོས་བཞིན་དུ། །སུ་ཞིག་ཆགས་པ་མཐོང་མི་འགྱུར། །
༡༩ དེ་ཕྱིར་གཏོང་བར་མི་འདོད་པའི། །ཆགས་པ་འདི་ནི་སྔོན་
མེད་ཅིང༌། །ཕྱི་མའི་མཐར་ནི་མི་གནས་ཀྱང༌། །རྐྱེན་ལས་གྱུར་
པའི་གློ་བུར་པ། ༢༠ །འདི་ཡི་ཡུལ་དང་ཡུལ་ཅན་ཀྱང༌། །རྒྱུ་
ལས་སྐྱེས་ཕྱིར་སྐད་ཅིག་མ། །མི་རྟག་གློག་བཞིན་གཡོ་བ་ལ། །
སུ་ལ་སུ་ཞིག་ཆགས་པར་བྱེད། ༢༡ །དེ་བཞིན་སེར་སྣ་སྡང་

བདུད་ཀྱི་སྒྱུ་ཐབས་འཇོམས་པ།
स
607
སོགས་ཀྱི། །ཡུལ་དང་ཡུལ་ཅན་མཐའ་དག་ཀྱང་། །རིགས་པ་
འདི་འདྲའི་ཚུལ་གྱིས་ནི། །སོ་སོར་བརྟག་སྟེ་གཞིག་པར་བྱ། །
༢༢ དེ་ལྟར་ཡུལ་དང་ཡུལ་ཅན་ལ། །དངོས་པོའི་མཐར་ཐུག་མ་
དམིགས་ན། །དངོས་པོ་ཉིད་དུ་གྱུར་པ་ཡི། །བདག་དང་གཞན་
ནི་ཅི་ཞིག་ཡིན། ༢༣ །དངོས་མེད་རང་བཞིན་བདག་མིན་ཏེ། །
མཁའ་སོགས་བཞིན་དུ་བྱ་བ་བྲལ། །དེས་ན་དངོས་དང་དངོས་
མེད་ཀྱི། །ཆོས་འདི་བདག་གཉིས་ངོ་བོས་སྟོང༌། ༢༤ །དེ་ལྟར་
དོན་དམ་རང་བཞིན་གྱིས། །མཁའ་འདྲ་དམིགས་པ་མེད་པ་
ལས༑ ༑རྣམ་པར་རྟོག་པས་དམིགས་བྱས་པས། །ཕུང་བ་འདི་
སྙེད་འབྱུང་བར་ཟད། ༢༥ །ད་ནི་དམིགས་པ་མེད་པ་ལ།
གོམས་པས་དམིགས་པའི་བག་ཆགས་ཀུན། །རང་བཞིན་
དབྱིངས་སུ་ཞི་བ་ཡི། །ཐབས་ཚུལ་འདི་ལ་ཡིད་བརྟན་གྱིས། །
༢༦ མེད་བཞིན་སྣང་བའི་དངོས་དེ་ལ། །ཆགས་པ་ཤིན་ཏུ་མི་
བཟད་དེ། །ཆགས་འོས་མིན་ལ་ཆགས་ནས་སུ། །སྡུག་བསྔལ་
སྟོང་དུ་སྦྱོར་ཕྱིར་རོ། ༢༧ །འདི་ལྟར་མི་གཙང་སོ་དྲུག་རྫས། །
དབྱིབས་སུ་བཀོད་པའི་ཁྱད་པར་གྱི། །སྐྱེས་པ་བུད་མེད་སོགས་
ཀྱི་ལུས། །གང་ལ་འཁྱུད་ཅིང་ཏུག་པར་འདོད། ༢༨ །འདི་ཡི་
ཁྲག་དང་གཤང་གཅིའི་མཚོར། །མི་གཙང་སྲིན་བུའི་གྲོང་

608
ཞལ་གདམས་ཀྱི་སྐོར།
མི་ཕམ་བཀའ་འབུམ།
གནས་པ། །དེ་ལ་ཆགས་པར་བྱ་བའི་འོས། །ཡོད་ན་འདི་ཞེས་
བསྟན་པར་གྱིས། ༢༩ །དེ་ལྟར་མི་གཙང་རང་བཞིན་ལ། །
ཆགས་པའི་དབང་གིས་བསླུས་ནས་སུ། །སྡུག་བསྔལ་འདམ་ལ་
སྦྱོར་བྱེད་ཅིང་། །ཡིད་བརྟན་སྙིང་པོ་ཅིང་མེད་པར། ༣༠ །དུས་
ཀྱི་དབང་གིས་འཇིག་གྱུར་གང༌། །བརྟག་ན་ཡོན་ཏན་མེད་པར་
ཡང་༑ ༑ཉེས་པ་དུ་མའི་སྐྱོན་གནས་པའི། །དངོས་པོ་འདི་ལ་
དམིགས་ནས་སུ། ༣༡ །ཆགས་པ་མེད་པར་མ་ཟད་ཀྱི། །མི་
གཙང་རྫིང་བུའི་ཁྲོད་བཞིན་དུ། །ཤིན་ཏུ་ཡིད་འབྱུང་གོམས་
པར་གྱིས། །གང་ཕྱིར་དངོས་ལ་ཞེན་པ་ཡིས། ༣༢ །བཅིང་ནས་
ཕུན་ཚོགས་དཔལ་མི་ཐོབ། །དངོས་ངན་འདི་ཡང་གཏོང་བ་ཡི། །
ཐབས་ཀྱིས་ཕན་བདེ་འབུམ་འགུག་ན། །རང་བཞིན་གྱིས་ནི་
འབྲལ་འགྱུར་ཞིང༌། ༣༣ །སྙིང་པོ་མེད་ལས་སྙིང་པོ་ནི། །བླང་
ཕྱིར་འདོག་པའི་དངོས་པོ་ཀུན། །ཅི་ཞིག་མི་གཏོང་བ་ཡོད་དེ། །
གཏོང་ལ་ཤིན་ཏུ་དགའ་བར་བྱ། ༣༤ ༈ མི་ཞེས་བདུད་ཀྱི་སྒྱུ་
ཐབས་ཀྱིས། །བསླུས་པ་ཅན་གྱི་སྐྱེ་བོ་འདི། །སྲིད་པའི་ཐང་ན་
དབང་མེད་དུ། །ཀྱེ་མ་ཡང་ཡང་འཁྱམས་པར་གྱུར། ༣༥ །དུས་
སུ་འདི་དག་གིས་ནི་བདག །མངལ་དུ་བཟུང་ཞིང་བཙས་པའི་
ཚེ༑ ༑སྙིང་གི་དུམ་བུ་བཞིན་བལྟས་ནས། །རང་ལ་ཡོད་དགུའི་

བདུད་ཀྱི་སྒྱུ་ཐབས་འཇོམས་པ།
ষ
609
དཔལ་གྱིས་བསྙེན། ༣༦ །དེ་འདྲའི་ཕུན་ཚོགས་བརྩེ་བའི་
སེམས༑ ༑རང་དབང་ཉིད་ཀྱིས་ནམ་དུ་ཡང༌། །གཏོང་བའི་གོ་
སྐབས་མི་སྲིད་ཀྱང༌། །གཞན་དབང་སྐྱེ་དང་འཆི་བས་ཕྲོག །
༣༧ ཕྱོགས་བཅུར་སེམས་ཅན་གང་མཆིས་པ། །ཐམས་ཅད་
བདག་བཞིན་བདེ་ལ་འདུན། །འོན་ཀྱང་རྨོངས་པས་བདེ་འདོར་
བ༑ ༑ཀྱེ་མ་བདག་གི་མ་རྣམས་ལྟོས། ༣༨ །ཡུན་རིང་བརྩེ་བས་
བཅིང་གྱུར་ནས། །འབྲལ་བའི་སྡུག་བསྔལ་གྱིས་ཤི་བ། །དེས་
ཀྱང་ད་ལྟ་ཕྲད་པ་ན། །ངོ་མི་ཤེས་བཞིན་གཤེ་བ་ཡི། ༣༩ །
མྱོས་པའི་གདོན་གྱིས་སེམས་དཀྲུགས་ནས། །སྡང་པ་ལ་སོགས་
ཟུག་རྔུའི་ནད། །འདི་ཡི་སྙིང་ལ་རྟག་ཞུགས་པ། །མ་རྣམས་རྒུད་
པས་ཅིས་མ་བཅོམ། ༤༠ །མགོན་མེད་སྲིད་པར་འཁྱམས་པ་
ཡི༑ ༑མི་བཟད་སྡུག་བསྔལ་རྒྱུན་རིང་བ། །གཉེན་གྱུར་འགྲོ་བ་
འདི་ཀུན་ལ། །སེམས་ཤེས་སུ་ཞིག་བརྩེ་མི་འགྱུར། ༤༡ །དེ་ཕྱིར་
སེམས་ཅན་གང་དག་ལ། །ཁྲོ་བ་མེད་པར་མ་ཟད་ཀྱི། །སྡུག་པའི་
བུ་ལ་མ་བཞིན་དུ། །ཤིན་ཏུ་བྱམས་པ་བསྒོམ་པར་བྱ། ཾ ༤༢།
༈ བདག་གིས་གསོ་བར་བྱ་དགོས་པ། །འདི་ཡིས་བརྒྱ་ལམ་
བདེ་བའི་དཔལ། །ཅུང་ཟད་རྙེད་ལའང་བདག་ཁྲོ་ན། །ཀྱེ་མ་
བདག་སེམས་སུ་ཡིས་བསླུས། ༤ ༣ །ཕ་རོལ་དཔལ་དང་འབྱོར་

610
ཞལ་གདམས་ཀྱི་སྐོར།
མི་ཕམ་བཀའ་འབུམ།
བ་ནི། །བདག་ལས་ཅུང་ཟད་མ་ཕྲོགས་ཏེ། །འདི་ལ་མེད་ཀྱང་
བདག་ལ་ནི། །ཆ་ཤས་ཙམ་ཡང་ཐོབ་པ་མེད། ༤༤ །ཡོན་ཏན་
རྒྱ་མཚོའི་མཐར་སོན་པ། །སངས་རྒྱས་ཉིད་དུ་ཀུན་གྱུར་ཀྱང་། །
བདག་གི་ཡོན་ཏན་སྐལ་མི་འཆད། །ཅི་ཕྱིར་འདི་ལ་བདག་
སེམས་འཁུ། ༤༥ །སྙེམས་བཅས་དཔལ་གྱིས་བདག་མནན་
ཀྱང༌༑ ༑དཔལ་ནི་ལེགས་བྱས་འབྲས་བུ་སྟེ། །སྙེམས་པ་དེ་
ཡིས་དེ་བརླག་པ། །དེ་ཕྱིར་དེ་ཡང་སྙིང་རྗེའི་འོས། ༤༦ །སྐྱོན་
ལྡན་འདི་ཡི་གོང་ན་ནི། །ཡོན་ཏན་ལྡན་པ་མང་ཡོད་ཀྱང༌། །དེ་
དག་ཀུན་ལ་མི་འཁུ་ན། །དམན་པ་འདི་ལ་ཅི་ལྟར་འཁུ། ༤༧ །
དམན་པ་དང་ནི་ཡོན་ཏན་ཅན། །འཇིག་རྟེན་འདི་ན་མཐའ་
ཡས་ཕྱིར། །སུ་ཡིས་སུ་དག་སྐལ་དམན་བྱས། །ཕྲག་དོག་གིས་
ནི་བདག་སྐལ་བརླག ༤༨ །དེ་ཕྱིར་གཞན་གྱི་ཕུན་ཚོགས་ལ། །
ཕྲག་དོག་མེད་པར་མ་ཟད་ཀྱི། །དབུལ་བོས་གཏེར་ཆེན་རྙེད་
པ་བཞིན། །ཤིན་ཏུ་ཡི་རང་དགའ་བ་བསྒོམས། ༤༩ །
༈ ཡོན་ཏན་ཉིད་ཀྱི་གང་ལས་བདག །མཆོག་གོ་སྙམ་ན་
བདག་ཉིད་ནི། །སྔ་ནས་ཡོན་ཏན་ལྡན་མིན་ཏེ། །རྐྱེན་ལས་
ཕྲལ་དུ་བྱུང་བ་ཙམ། ༥༠ །བདག་ནི་འདུས་བྱས་རྐྱེན་དབང་
ཅན༑ ༑གཞན་པ་དག་ཀྱང་དེ་འདྲ་སྟེ། །འདིས་ཀྱང་བདག་ལས་

བདུད་ཀྱི་སྒྱུ་ཐབས་འཇོམས་པ།
611
ཆེས་ལྷག་པའི། །དཔལ་རྣམས་འཛིན་ལ་སུ་ཡིས་འགོག ༥༡ །
སྐྱེ་བོའི་རྒྱུད་ནི་བདག་ཉིད་ཀྱིས། །མངོན་སུམ་མིན་སླད་འདི་
ལའང་༑ ༑བདག་ལས་ཆེས་ལྷག་ཡོན་ཏན་ནི། །མེད་ལ་ཚད་མ་
ཅི་ཞིག་བདོག ༥༢ །བདག་ནི་འདི་འདྲའི་ང་རྒྱལ་སོགས། །
ཉོན་མོངས་ཚོགས་ཀྱི་སྐྱོན་ལྡན་ཞིང༌། །སྐྱེ་འཆིའི་རང་བཞིན་
འཁོར་བའི་མཚོར། །སྡུག་བསྔལ་རྦ་ལ་དབང་མེད་འཕྱོ། ༥༣ །
འདུས་བྱས་རང་བཞིན་གློ་བུར་བའི། །ཡོན་ཏན་འདི་ཡང་རྐྱེན་
གཞན་གྱིས། །ཉམས་པར་རུང་བའི་ཆོས་ཅན་ཏེ། །ཅི་ཕྱིར་
བདག་ལ་སྙེམ་པ་འཕེལ། ༥༤ །ཏིལ་ལ་མེ་ཏོག་དྲི་བཞིན་དུ། །
ཡོན་ཏན་སུ་ལའང་འགོ་མོད་ཀྱི། །ཟག་པའི་དྲི་མར་འདྲེས་པས་
ན༑ ༑བདག་ལ་ཡིད་འོང་ཅི་ཞིག་ཡོད། ༥༥ །གང་ན་རིགས་
གཟུགས་དཔལ་འབྱོར་སོགས། །ཡོན་ཏན་རྣམས་ནི་གོང་ནས་
གོང༌༑ ༑བརྒྱ་སྟོང་བྱེ་བའི་ལྷག་ཡོད་ཕྱིར། །ཕལ་ལ་བལྟས་ན་
བདག་ཆེས་དམན། ༥༦ །སྐྱོན་བྲལ་ཡོན་ཏན་ལྡན་པ་རྣམས། །
བཏང་སྙོམས་ཐུགས་ཀྱིས་གནས་མཛད་ན། །སྐྱོན་མང་བཅས་
ཤིང་ང་རྒྱལ་གྱིས། །སྨ་བབ་བདག་ཡིད་ཅི་ལྟར་སྙེམས། ༥༧ །
ཡོན་ཏན་ཕྲ་མོས་བདག་གི་རྒྱུད། །མཐོ་བ་ཉིད་དུ་སྙེམ་བྱེད་ན། །
སྐྱོན་མང་གནས་པས་བདག་གི་རྒྱུད། །ཤིན་ཏུ་དམའ་བར་ཅིས་

612
ཞལ་གདམས་ཀྱི་སྐོར།
མི་ཕམ་བཀའ་འབུམ།
མི་འཛིན། ༥༨ །ང་རྒྱལ་དྲི་མ་གཏན་མེད་པ། །དེ་ཚེ་བདག་ནི་
མཆོག་ཉིད་ཀྱང་། །འདི་ལྟར་ང་རྒྱལ་དང་ལྡན་ཕྱིར། །བདག་
ལས་དམན་པ་སུ་ཞིག་ཡོད། ༥༩ །བདག་མེད་འདུས་བྱས་ཕུང་
པོའི་རྒྱུན། །རྐྱེན་ལས་དངོས་པོའི་གནས་འཛིན་པ། །དེ་ཕྱིར་
ཡོན་ཏན་མཚོ་འདྲ་ཡང་། །བདག་ལ་ང་རྒྱལ་ཅི་ཞིག་ཡོད། ༦༠ །
གལ་ཏེ་སྙེམས་སོགས་ཡོད་ཀྱི་རིང༌། །ཀུན་ལས་དམའ་བར་
ཤེས་བྱས་ནས། །དུལ་བའི་རྟ་མཆོག་བཞིན་དུ་ནི། །ཀུན་ལ་
གུས་པའི་སྤྱོད་ལམ་བསྐྱང༌། ༦༡ །དེ་ལྟར་བདེན་གཉིས་ཆོས་
ཚུལ་ལ། །རྣམ་པར་དཔྱད་པའི་ངེས་ཤེས་ངང༌། །བློ་ནི་ཡང་ཡང་
གོམས་བྱས་པས། །སྣང་ཞེན་ཟང་མ་ཐལ་དུ་སྦྱང༌། ༦༢ །སྟོང་
བཞིན་དུ་ཡང་རྐྱེན་རྣམས་ཀྱིས། །སྤྲུལ་པ་སྲིད་པའི་གྲོང་ཁྱེར་
ཀུན༑ ༑མ་བརྟག་ཉམས་དགའི་ངང་ཚུལ་ཅན། །སྒྱུ་མའི་དཔེ་
ཡྀ་ཚུལ་དུ་སྤྱད། ༦༣ །འཇམ་དཔལ་ཤེས་རབ་འོད་པོ་ཆེ། །
རིག་སྔགས་མར་མེའི་ཚུལ་གྱིས་ནི། །སྙིང་ལ་ངེས་པར་གསལ་
བྱས་པས། །སྒྲིབ་པའི་ཚང་ཚིང་བསྲེག་པར་མཛོད། ༦༤ །འདི་
ལྟར་འཇམ་དཔལ་དཔ༵འ་བོ་ཡི། །ཐུགས་རྗེས་ལས་བསྐྲུན་
ཤེས་རབ་ཀྱི། །རལ་གྲིས་བདུད་ཀྱི་སྒྱུ་ཐབས་ལྔ། །དྲལ་ནས་
བདག་འཛིན་ཉོན་མོངས་བདུད། ༦༥ །གང་དུ་སླར་ཡང་མི་

བདུད་ཀྱི་སྒྱུ་ཐབས་འཇོམས་པ།
613
འབྱུང་ཞིང༌། །སྔར་བྱུང་བ་ཡི་རོ་ཙམ་ཡང༌། །མེད་པའི་ཚུལ་དུ་
ཡང་དག་པར། །གསོད་པའི་ཐབས་ཀྱིས་བསད་པ་ན། ༦༦ །
མདུན་ཁྱིམ་བཤིག་པའི་ཚུལ་གྱིས་ནི། །ལྷའི་བུའི་བདུད་ནི་
ཆོམས་པར་འགྱུར། །ས་བོན་བསྲེག་པའི་མྱུ་གུ་བཞིན། །ཕུང་
པོའི་བདུད